«Napoli» Italiya chempionatining 23-turida «Benevento» maydoniga safar qildi. Uchrashuv mehmonlar jamoasining 2:0 hisobidagi g‘alabasi bilan yakunlandi. O‘yinda gollarga Dris Mertens va Marek Hamshik mualliflik qilishdi. Ushbu g‘alaba neapolitanliklar uchun qatorasiga yettinchi g‘alaba bo‘ldi. Jamoa A Seriyada o‘tgan yilning 1 dekabridan buyon mag‘lubiyatga uchragani yo‘q. O‘shanda jamoa «Yuventus»ga yutqazgandi (0:1). Navbatdagi g‘alabadan keyin «Napoli» «Yuventus»ni bir ochkoga ortda qoldirib, yana turnir jadvalida peshqadamlikni o‘z qo‘liga oldi. Italiya chempionati  23-tur  Benevento – Napoli 0:2 (0:1, 0:1)  Gollar: 0:1 – 20 Mertens, 0:2 – 47 Gamshik.  Benevento – Pudjoni, Letitsia, Gimsiti, Kosta, Venuti, Sandro (Del Pinto, 83), Brinola (Koda, 63), Kataldi, Djurichich (Memushay, 68), D’Alessandro, Gilerme.  Napoli – Reyna, Xyusay, Albiol, Kulibali, Mariu Ruy, Allan, Jorjino (Diavara, 78), Gamshik (Zelinski, 70), Kalexon, Mertens (Rog, 76), Insine.  Ogohlantirish: Gimsiti (73).